62023TJ1108_INF
Sodba Splošnega sodišča (prvi senat) z dne 2. aprila 2025 –Pumpyanskaya/Svet
(zadeva T-1108/23)
„Skupna zunanja in varnostna politika – Omejevalni ukrepi v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine – Zamrznitev sredstev – Seznam oseb, subjektov in organov, za katere velja zamrznitev sredstev in gospodarskih virov – Ohranitev imena tožeče stranke na seznamu – Člen 2(1), in fine, Sklepa 2014/145/SZVP – Pojem ‚korist, pridobljena od vplivnega poslovneža, ki deluje v Rusiji‘ – Člen 2(1)(g) Sklepa 2014/145 – Člen 3(1)(g) Uredbe (EU) 269/2014 – Napaka pri presoji“
1.
Evropska unija – Sodni nadzor nad zakonitostjo aktov institucij – Omejevalni ukrepi zaradi razmer v Ukrajini – Obseg nadzora – Dokaz o utemeljenosti ukrepa – Obveznost pristojnega organa Unije, da v primeru izpodbijanja dokaže utemeljenost razlogov, sprejetih v zvezi z zadevnimi osebami ali subjekti – Uvrstitev na sezname, ki temelji na sklenjenem krogu natančnih, konkretnih in skladnih indicev – Neobstoj – Napaka pri presoji
(Listina Evropske unije o temeljnih pravicah, člen 47; Sklep Sveta 2014/145/SZVP, kakor je bil spremenjen s sklepi (SZVP) 2023/1767, (SZVP) 2024/847 in (SZVP) 2024/2456; uredbe Sveta št. 269/2014, 2023/1765, 2024/849 in 2024/2455)
(Glej točke od 29 do 32 in od 47 do 55.)
2.
Skupna zunanja in varnostna politika – Omejevalni ukrepi zaradi razmer v Ukrajini – Merila za sprejetje omejevalnih ukrepov – Vodilni poslovneži, ki delujejo v Rusiji, in njihovi ožji družinski člani ali druge fizične osebe, ki imajo od njih korist – Sodba, s katero so bili za nične razglašeni omejevalni ukrepi, ki zadevajo vodilnega poslovneža – Obseg – Razglasitev ničnosti omejevalnih ukrepov, ki zadevajo njihove ožje družinske člane
(Sklep Sveta 2014/145/SZVP, kakor je bil spremenjen s sklepi (SZVP) 2023/1094, (SZVP) 2023/1767, (SZVP) 2023/847 in (SZVP) 2024/2456, člen 2(1)(g); uredbe Sveta št. 269/2014, člen 3(1)(g), 2023/1089, 2023/1765 in 2024/2455)
(Glej točke 38 in od 42 do 44 ter točko 1 izreka.)
Izrek
1.
Sklep Sveta (SZVP) 2023/1767 z dne 13. septembra 2023 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, Izvedbena uredba Sveta (EU) 2023/1765 z dne 13. septembra 2023 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, Sklep Sveta (SZVP) 2024/847 z dne 12. marca 2024 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, Izvedbena uredba Sveta (EU) 2024/849 z dne 12. marca 2024 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, Sklep Sveta (SZVP) 2024/2456 z dne 12. septembra 2024 o spremembi Sklepa 2014/145/SZVP o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine in Izvedbena uredba Sveta (EU) 2024/2455 z dne 12. septembra 2024 o izvajanju Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine se razglasijo za nične v delu, v katerem je bilo ime Galine Evgenyevne Pumpyanskaye ohranjeno na seznamu oseb, subjektov in organov, na katere se nanašajo ti omejevalni ukrepi.
2.
Svet Evropske unije nosi svoje stroške in stroške G. E. Pumpyanskaye.